कहा- कल तक इंतजार करूंगा, टिकट नहीं मिला तो पार्टी को 25 सीटों का नुकसान होगा
Karnataka BJP Candidates List Controversy कर्नाटक के पूर्व मुख्यमंत्री जगदीश शेट्टार ने अभी तक टिकट नहीं दिए जाने को लेकर नाराजगी जताई है। शेट्टार ने कहा है कि अगर BJP उन्हें टिकट नहीं देती है,
कर्नाटक के पूर्व मुख्यमंत्री और भाजपा नेता जगदीश शेट्‌टार ने पार्टी हाईकमान को चेतावनी दी है। शेट्‌टार ने शनिवार को कहा कि पार्टी अगर कल तक उनका टिकट फाइनल नहीं करती है तो उन्हें शख्त फैसला लेना पड़ेगा। शेट्‌टार ने कहा कि वे रविवार तक इंतजार करेंगे। मुझे टिकट नहीं मिला तो आने वाले विधानसभा चुनाव में पार्टी को 25 सीटों का नुकसान उठाना पड़ेगा।
शेट्टार बोले- पार्टी सुनिश्चित करे कि कोई निगेटिव इम्पैक्ट न पड़े
शेट्टार ने कहा कि पार्टी को यह सुनिश्चित करना होगा कि टिकट न देने से कोई नेगेटिव इम्पैक्ट न पड़े। पूर्व CM बीएस येदियुरप्पा ने भी यह कहा है कि अगर शेट्टार को टिकट नहीं मिलता है, तो इसका असर सिर्फ एक जगह नहीं होगा बल्कि नॉर्थ कर्नाटक के 20-25 विधानसभा क्षेत्रों में इसका तुरंत असर पड़ेगा।
पार्षदों के इस्तीफों को लेकर शेट्टार ने कहा कि वे (पार्षद) आहत हैं। उनके लिए अब बहुत हो गया है। उनकी भावनाएं को चोट पहुंची है इसलिए वे नगर निगम से इस्तीफा देकर अपना गुस्सा जाहिर कर रहे हैं।
टिकट को लेकर भाजपा अध्यक्ष से मिल चुके हैं शेट्टार
पूर्व CM जगदीश शेट्टार टिकट ने मिलने को लेकर भाजपा अध्यक्ष जेपी नड्डा से मुलाकात कर चुके हैं। बता दें कि शेट्टार हुबली-धारवाड़ से विधायक हैं। उन्होंने 11 अप्रैल को दावा किया था कि पार्टी ने उन्हें चुनाव नहीं लड़ने के लिए कहा है। टिकट न मिलने पर उन्होंने नाराजगी भी जताई थी। इस बयान के बाद उन्हें दिल्ली बुलाया गया, जहां उन्होंने 12 अप्रैल को भाजपा अध्यक्ष से मुलाकात की थी।
कांग्रेस ने चुनाव को लेकर उम्मीदवारों की तीसरी लिस्ट जारी की
कांग्रेस ने 43 कैंडिडेट्स की अपनी तीसरी सूची जारी कर दी है। कांग्रेस ने पूर्व डिप्टी सीएम लक्ष्मण सावदी को अथनी सीट से टिकट दिया है। वहीं कोलार सीट से कोथूर जी मंजूनाथ को टिकट मिला है। बता दें कि सावदी भाजपा से टिकट नहीं मिलने के बाद गुरुवार को कांग्रेस में शामिल हुए थे।
कांग्रेस के 43 कैंडिडेट्स की तीसरी लिस्ट यहां देखें... 
कर्नाटक चुनाव से जुड़ी ये खबरें भी पढ़ें..
कर्नाटक के पूर्व डिप्टी सीएम कांग्रेस में शामिल, 2 दिन पहले भाजपा छोड़ी थी
कर्नाटक के पूर्व डिप्टी सीएम लक्ष्मण सवाडी कांग्रेस पार्टी में शामिल हो गए। कांग्रेस चीफ डीके शिवकुमार ने उनका पार्टी में स्वागत किया और यह दावा किया कि आने वाले दिनों में कई भाजपा नेता कांग्रेस पार्टी में शामिल होंगे। पूरी खबर पढ़ें...
कर्नाटक में भाजपा की लिस्ट के बाद इस्तीफों की झड़ी, पूर्व डिप्टी CM और विधायक ने पार्टी छोड़ी​
कर्नाटक विधानसभा चुनाव 2023 को लेकर भाजपा के तीन विधायकों ने पार्टी से किनारा कर लिया है। भाजपा ने दो लिस्ट जारी करके 212 कैंडिडेट्स के नाम की घोषणा की थी। 212 सीटों पर 19 मौजूदा विधायकों के टिकट काटे गए हैं। पूरी खबर पढ़ें...​​​​​​